Den 27. marts udspillede sig noget af et drama på Mallorca Bar i Aalborg. Ti personer fra rockergruppen Bandidos invaderede værtshuset, hvor fire medlemmer af Hells Angels befandt sig. Nu har en YouTube bruger offentliggjort billederne fra overvågningskameraerne. På billederne kan man se, hvordan de ti Bandidos medlemmer går ind fra gaden gennem de to indgange til værtshuset, hvor de henvender sig til de fire Hells Angels rockere. Billederne viser, at det kommer til klammeri og håndgemæng mellem de to rockergrupperinger - på et tidspunkt bliver der kastet en genstand ind gennem et vindue mod en rocker, som forsøger at beskytte sig med en stol. Man kan ligeledes se, hvordan en af mændene forsøger at barrikadere sig bag et bord, mens der bliver kastet en stol hen mod døren, hvor nogle af Bandidos medlemmerne kom ind. Se Youtubevideoen herunder:

Referat:
En YouTube bruger har uploadet overvågningsbilleder af ti Bandidos medlemmer, som angriber fire medlemmer af Hells Angels på Mallorca Bar i Aalborg.